هولاندا هو اسم مشترك فى الاستخدام لمنطقتين فى الجزء الغربى من نيذارلاندا. اسم 'هولاندا' بيستخدم غلط للإشارة لكل نيذارلاندا و الاسم ده رسمياً مش صح لإن هولاندا الشماليه و هولاندا الجنوبيه اتنين من اتناشر مقاطعة فى نيذارلاندا. من القرن العاشر لحد القرن الستاشر كانت منطقة هولاندا موحده يحكمها كونت هولندا. هولاندا موجوده فى غرب نيذارلاندا, على بحر الشمال فى فم نهر الراين و نهر الموز (ماس). مساحةالمنطقتين هولاندا الشماليه و هولاندا الجنوبيه مع بعض 5.488 كلم مربع (2،000 ميل مربع). سكان هولاندا الشماليه و هولاندا الجنوبيه فى سنة 2006 اتقدرو حوالى 6,065,459 انسان. اسم هولندا اول ما ظهر فى مصادر فى سنة 866 بالنسبة للمنطقة حول هارلم ، وقبل سنة 1064 كان بيستخدم كاسم كامل للمقاطعة. بالوقت ده، سكان هولندا كانو بيعرفو نفسهم على انهم هولاندارذ "مواطنين هولاندا" . هولندا مستمد من holtland الهولندية ( "الاراضي الحرجية"). هجاء اسم هولندا البديل كان Hollant. الاسم الصحيح للمنطقة فى الهولندى (الداتش) والانجليزى هو "هولاندا". هولاندا جزء من نيذارلاندا. "هولندا" كاسم مش رسمى لنيذارلاندا مش صحيح لكن بيستخدم كاسم لنيذارلاندا فى الانجليزى واللغات التانية ، بما فيها احيانا اللغة الهولندى (الداتش) نفسها.